Nasjonale myndigheter i flere land har gjennomført egne nasjonale astronautopptak, og med fremvekst av private romaktører som Axiom Space har dette blitt stadig vanligere. Foreløpig har det imidlertid aldri blitt gjennomført seleksjon av nasjonale astronauter i Norge. Kravene til slike astronauter vil bli definert av de respektive nasjonale myndighetene, men typisk vil disse ligge et sted mellom yrkesastronauter og rent private astronauter.